Diari Oficial de la Generalitat Valenciana


Sumari del DOGV 7501, del 09-04-2015 (2015/3156)

CORRECCIÓ d'errades de la Resolució de 10 de març de 2015, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a places de grup A, subgrup A1, de tècnic/a superior i s'aproven les seues bases específiques (CO/16/14), en el marc de l'oferta d'ocupació pública 2014.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7501

Data del DOGV
:   09-04-2015

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2015/3156


Data del document
:   27-03-2015

Organisme emissor
:   Consorci Hospital General Universitari de València

Tipus de document
:   Correcció d'errades

Correcció d'errades

Anàlisi jurídica

 Descriptors 

:   * concurs administratiu

CORRECCIÓ d'errades de la Resolució de 10 de març de 2015, de la Presidència del Consorci Hospital General Universitari de València (CHGUV), per la qual es convoquen proves selectives d'accés de personal a places de grup A, subgrup A1, de tècnic/a superior i s'aproven les seues bases específiques (CO/16/14), en el marc de l'oferta d'ocupació pública 2014.  
 [2015/3156]  
Atés que s'han detectat una errada i una omissió en la publicació de l'esmentada resolució que es va realitzar en el Diari Oficial de la Comunitat Valenciana número 7492, de 25 de març de 2015, mitjançant el present acte es procedeix a la seua esmena en els termes següents:  
En la pàgina 8843, corresponent a l'annex II intitulat «Bases específiques», en la base segona destinada a regular els requisits específics de les persones candidates, on diu:   
« [?] Les persones aspirants han d'estar en possessió del títol de grau juntament amb el de máster univeristari oficial, o llicenciatura, o arquitectura, o enginyeria, o equivalent»;   
Ha de dir:   
« [...] Les persones aspirants han d'estar en possessió del títol de grau, o llicenciatura, o arquitectura, o enginyeria, o equivalent».  
En la pàgina 8851, corresponent a l'annex II intitulat «Temari. Convocatòria CO/16/14-tècnic/a superior», cal afegir els següents temes:  
  
«55. La Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions.  
56. El pressupost de la Generalitat: concepte. La seua estructura amb referència a la classificació orgànica, econòmica i funcional. El cicle pressupostari de la Generalitat: elaboració, aprovació, execució i liquidació.  
57. Fases d'execució i documents comptables del pressupost d'ingressos.  
58. Fases d'execució i documents comptables de l'estat de despeses.  
59. Els crèdits pressupostaris. Modificacions dels crèdits inicials. Crèdits extraordinaris i suplements de crèdits. Transferències de crèdit. Generacions i anul·lacions. Despeses plurianuals: concepte i funcionament. La liquidació del pressupost.  
60. El control extern. El paper de la Sindicatura de Comptes i del Tribunal de Comptes».  
En conseqüència, atesa la naturalesa del requisit d'accés modificat, a fi de garantir la igualtat de tracte respecte de totes les possibles persones candidates, es procedeix a obrir novament el termini de presentació de sol·licituds de participació en la convocatòria assenyalada, CO/16/2014, tècnic/a superior.  
L'esmentat termini és de 20 dies naturals comptadors des de l'endemà de la publicació de la present correcció d'errades en el Diari Oficial de la Comunitat Valenciana.   
No obstant això, atenent a criteris d'economia procedimental i eficiència, aquelles persones que ja hagen presentat la seua sol·licitud de participació no caldrà que tornen a presentar-la.  
  
València, 27 de març de 2015.- El president del CHGUV i conseller de Sanitat: Manuel Llombart Fuertes.